Technology/sr-ec

Translatewiki.net користи више помоћних технологија ради убрзавања превођења, а уз то се добијају и бољи резултати; погледајте упутство за превођење. Више информација о механизму за превођење (независно од овог викија) можете пронаћи у документацији.

Помагала при превођењу
Најједноставнија помагала при превођењу су просто збир потенцијално корисних информација.


 * Преводи на другим језицима
 * Можете да изаберете друге језике за приказ при превођењу. Преводи на изабраним језицима ће бити приказани, ако постоје. Они вам могу дати представу о појмовима и граматичким конструкцијама, а можете и да научите нешто више о том језику!


 * Документација порука
 * Сви софтвери садрже поруке које су тешке за схватање, чак и са контекстом. Вероватно једна таква порука већ има корисну документацију на сајту Translatewiki.net. Чак и ако нема, помоћи ћемо вам да је добијете. Једноставно поставите захтев на страници за подршку. Документација вам објашњава контекст (да ли је дугме или наслов), садржај променљивих и све друго што треба да знате при превођењу.


 * Синтактичке провере
 * Увели смо провере које вас упозоравају о простим грешкама: када испустите или користите непознате променљиве, при лошем HTML означавању и при несиметричности код заграда. Ове мале грешке често могу да доведу до погрешног приказа, и зато је важно да се уоче на време.

Преводилачке технологије
Ово су напредније технологије које користе достигнућа у области информатике и језичке технологије.


 * Преводилачка меморија
 * Користимо софтвер за меморисање превода Translate Toolkit . Меморисање вам помаже да будете што доследнији у преводима, и убрзава превођење сличних порука или порука које се понављају.


 * Преводи Yandex-а и Microsoft-а
 * Можете и да се послужите предлозима које пружају Yandex и Microsoft, ако је ваш језик подржан. Нема више потребе да ручно копирате – предлог вас чека још пре него што почнете са превођењем!